ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 20 decembrie 2021**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 507/2021.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Niță Luminița, Melen Daniel și Petroaie Paul.

Şedinţa este deschisă de domnul consilier local Lițu Nicolae, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 17 consilieri locali; lipsesc motivat domnii consilieri locali: Iftime și Paziuc, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

Dl. primar prezintă ordinea de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 10.12.2021.

 2.Proiect de hotărâre numărul 164/10.12.2021 privind aprobarea rețelei școlare școlare a unităților de învățământ preuniversitar din municipiul Câmpulung Moldovenesc, pentru anul școlar 2022 – 2023.

Inițiator: Primarul municipiului.

Aviz comisii: Comisia învățământ.

Raport de specialitate: Compartiment resurse umane și Compartiment juridic.

 3.Proiect de hotărâre numărul 165/10.12.2021 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc.

 Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Compartiment resurse umane și Compartiment juridic.

4.Proiect de hotărâre numărul 166/10.12.2021 cu privire la prelungirea valabilității unor contracte de închiriere pentru spații cu altă destinație decât locuință.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Compartiment spațiu locativ, Compartiment juridic și Direcția economică.

5.Proiect de hotărâre numărul 167/10.12.2021 privind aprobarea listei de repartizare a locuințelor pentru tineri, destinate închirierii, construite prin Agenția Națională pentru Locuințe, în municipiul Câmpulung Moldovenesc.

 Aviz comisii: Comisia juridică.

Raport de specialitate: Compartiment spațiu locativ și Compartiment juridic.

 6.Proiect de hotărâre numărul 168/10.12.2021 cu privire la premierea unor performanțe deosebite obținute de Clubul Sportiv Municipal ,,Rarăul” la competiții sportive naționale și internaționale organizate în anul 2021.

Inițiator: Primarul municipiului.

Aviz comisii: Comisia economică, Comisia învățământ și Comisia juridică.

Raport de specialitate: Direcția economică și Compartiment juridic.

 7.Proiect de hotărâre numărul 169/10.12.2021 cu privire la premierea unor tineri cu rezultate deosebite care beneficiază de măsuri de protecție socială.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică și Compartiment juridic.

8.Proiect de hotărâre numărul 170/10.12.2021 privind aprobarea organizării și desfășurării în municipiul Câmpulung Moldovenesc a festivității de semnare a Protocolului de colaborare pentru organizarea celei de-a XXXIII – a ediții a Festivalului Internațional de Folclor ,,Întâlniri Bucovinene”.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Compartiment juridic și Compartiment Centrul Național de Informare și Promovare Turistică.

 9.Proiect de hotărâre numărul 171/10.12.2021 privind însușirea protocoalelor de predare-primire, a proceselor-verbale de predare-primire şi atestarea apartenenţei la domeniul public al Municipiului Câmpulung Moldovenesc a cinematografului „Moldova” situat în strada Calea Bucovinei nr. 35 și a cinematografului „Luceafărul”, situat în strada Calea Transilvaniei nr. 2 din Municipiul Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 10.Proiect de hotărâre numărul 172/10.12.2021 privind închirierea unei suprafețe de teren proprietatea publică a Municipiului Câmpulung Moldovenesc în vederea amplasării de construcţii şi echipamente specifice serviciilor de telecomunicații.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

11.Proiect de hotărâre numărul 173/10.12.2021 cu privire la stabilirea impozitelor și taxelor locale pentru anul 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică și Compartiment juridic.

12.Proiect de hotărâre numărul 174/10.12.2021 cu privire la aprobarea delegării gestiunii Serviciului de transport public local de persoane prin curse regulate în municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism – Compartiment transport auto și monitorizare parcări, Direcția economică și Compartiment juridic.

13.Proiect de hotărâre numărul 175/10.12.2021 cu privire la subvenționarea transportului urban de călători și acordarea de facilități pentru transportul public pentru unele categorii ale populației, în municipiul Câmpulung Moldovenesc, în perioada 1 ianuarie 2022 – 31 decembrie 2022.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism - Compartiment transport auto și monitorizare parcări, Direcția economică și Compartiment juridic.

14.Adresa Instituției Prefectului - Județul Suceava nr. 20530/10, înregistrată la nr. 35871/03.12.2021

15.Adresa Spitalului Municipal Câmpulung Moldovenesc nr. 17798/06.12.2021, înregistrată la nr. 15 CL din 06.12.2021

16.Adresa domnului consilier local Sologiuc Teodor – Gheorghe, înregistrată la nr. 16 CL din 09.12.2021.

17.Adresa S.C. FLORCONSTRUCT nr. 2867/13.12.2021, înregistrată la nr. 17 CL din 14.12.2021.

 18.Situație lunară privind activitățile realizate de persoanele beneficiare de ajutor social, conform planului de acțiuni în luna noiembrie 2021, înregistrată la nr. 35615 din 02.12.2021.

 19.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu trei proiecte de hotărâre care au caracter de urgență:

 1.Proiect de hotărâre nr. 176/17.12.2021 privind aprobarea proiectului ,,Creșterea capacității spitalului municipal Câmpulung Moldovenesc de gestionare a crizei sanitare*”,* a documentațiilor și a indicatorilor tehnico-economici pentru obiectivele acestuia, în vederea finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19; Obiectivul Specific 9.1 Creșterea capacității de gestionare a crizei sanitare COVID-19, Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 2.Proiect de hotărâre nr. 177/17.12.2021 privind aprobarea tarifelor tichetelor și a programului de funcționare pentru efectuarea serviciului de administrare la domeniul schiabil Rarău – Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică și Compartiment juridic.

 3.Proiect de hotărâre nr. 178/17.12.2021 privind aprobarea majorării bugetului local, a virărilor de credite bugetare și a influențelor la lista de investiții a bugetului local pe anul 2021.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

 Dna. secretar – confirm legalitatea și urgența suplimentării ordinii de zi.

Se supune la vot suplimentarea ordinii de zi. Se votează cu 17 voturi ,,pentru”.

Se supune la vot ordinea de zi pe ansamblu. Se votează cu 17 voturi ,,pentru”.

Dna. secretar – vă reamintesc că aveți obligația legală ca la începutul ședinței să declarați dacă există vreun posibil conflict de interese ori posibile incompatibilități cu privire la proiectele de hotărâre aflate pe ordinea de zi.

 Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 10.12.2021).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 164/10.12.2021 privind aprobarea rețelei școlare școlare a unităților de învățământ preuniversitar din municipiul Câmpulung Moldovenesc, pentru anul școlar 2022 – 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 165/10.12.2021 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 166/10.12.2021 cu privire la prelungirea valabilității unor contracte de închiriere pentru spații cu altă destinație decât locuință).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartiment spațiu locativ, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 167/10.12.2021 privind aprobarea listei de repartizare a locuințelor pentru tineri, destinate închirierii, construite prin Agenția Națională pentru Locuințe, în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului spațiu locativ și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. președinte de ședință – acest proiect de hotărâre se va vota cu vot secret. Consilierii sunt de acord.

Dna. secretar – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 168/10.12.2021 cu privire la premierea unor performanțe deosebite obținute de Clubul Sportiv Municipal ,,Rarăul” la competiții sportive naționale și internaționale organizate în anul 2021).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre cu un amendament. Dă citire amendamentului.

Comisia nr. 3 avizează favorabil proiectul de hotărâre cu un amendament. Dă citire amendamentului.

Comisia nr. 4 avizează favorabil proiectul de hotărâre.

Discuții:

Dna. secretar general – propun să aprobăm proiectul cu amendament pentru că are un singur articol și nu are rost să-l supunem la vot de două ori. Consilierii sunt de acord.

Dl. președinte de ședință – se va vota cu vot secret.

Dna. secretar – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 169/10.12.2021 cu privire la premierea unor tineri cu rezultate deosebite care beneficiază de măsuri de protecție socială).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dna. secretar general – la acest proiect de hotărâre avem un amendament din partea domnului consilier local Lițu Nicolae. Dă citire amendamentului. Aceeași procedură, votăm proiectul de hotărâre cu amendamentul domnului consilier local Lițu. Consilierii sunt de acord.

Dna. secretar general - în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 170/10.12.2021 privind aprobarea organizării și desfășurării în municipiul Câmpulung Moldovenesc a festivității de semnare a Protocolului de colaborare pentru organizarea celei de-a XXXIII – a ediții a Festivalului Internațional de Folclor ,,Întâlniri Bucovinene”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Compartimentului CNIPT.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 171/10.12.2021 privind însușirea protocoalelor de predare-primire, a proceselor-verbale de predare-primire şi atestarea apartenenţei la domeniul public al Municipiului Câmpulung Moldovenesc a cinematografului „Moldova” situat în strada Calea Bucovinei nr. 35 și a cinematografului „Luceafărul”, situat în strada Calea Transilvaniei nr. 2 din Municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Discuții:

Dl. consilier local Varvaroi – există în hotărârea judecătorească niște termeni foarte clari prin care primăria Câmpulung trebuie să respecte anumite cerințe și aș propune să fie prevăzute acele sume în buget cât mai repede pentru reabilitarea celor 2 clădiri și aducerea lor cât mai rapidă în stare de funcționare.

Dl. consilier local Boicu Alin – sunt de acord cu afirmațiile domnului consilier Varvaroi, e bine că primim acele 2 săli, m-ai ales că noi nu beneficiem de un spațiu cultural adecvat, chiar dacă dl. primar s-a luptat pentru Casa de Cultură. Avem 4 ani la dispoziție pentru a le reda publicului ca și spații culturale, nu știu dacă vom reuși chiar din prima lună să începem lucrările și nu cred că ne permitem noi din bugetul local să facem un cinemotograf modern cu aparaturi speciale. Ar fi indicat să accesăm fonduri europene.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 172/10.12.2021 privind închirierea unei suprafețe de teren proprietatea publică a Municipiului Câmpulung Moldovenesc în vederea amplasării de construcţii şi echipamente specifice serviciilor de telecomunicații).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. viceprimar: propun în comisia de evaluare pe dl. consilier local Boicu Ovidiu Alin și membru supleant pe dl. consilier local Maftean Gheorghe, iar în comisia de soluționare pe dna. consilier local Alvirescu Ioana și membru supleant pe dna. Cocuța-Piticari Cristina.

Dl. consilier local Sologiuc – să informăm corect cetățenii unde o să fie amplasată această antenă, ca să nu avem probleme așa cum a fost la Sadova.

Dl. consilier local Boicu Alin – are dreptate dl. consilier Sologiuc, comunitatea trebuie informată. Această antenă va fi amplasată lângă garajul gondolei, nu este lângă locuințe.

Nu sunt alte propuneri.

Se supun la vot secret propunerile pentru comisia de evaluare și comisia de soluționare a contestațiilor.

Dna. secretar general – în urma numărării voturilor avem 17 voturi ,,pentru”.

Se supune la vot hotărârea pe ansamblu. Se votează cu 17 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 173/10.12.2021 cu privire la stabilirea impozitelor și taxelor locale pentru anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre cu un amendament. Dă citire amendamentului.

Comisiile nr. 2, nr. 3 și nr. 4 avizează favorabil proiectul de hotărâre.

Discuții:

Dl. consilier local Macovei – nu voi vota, mi se pare destul de scump și copii nu își permit.

Dl. primar – tarifele sunt și pentru adulți, copii au teren de sport la școli. Noi am investit sume importante la clădirea de la Stadion, trebuie să-i obișnuim să plătească.

Dl. consilier local Macovei – ce s-a cheltuit la Vilă, să scoată ei banii. La școală sunt mulți elevi, nu pot juca toți.

Se supune la vot amendamentul comisiei economice. Se votează cu 14 voturi ,,pentru” și 3 ,,abțineri (dl. Macovei, dna. Cocuța – Piticari și dl. Sologiuc)

Se supune la vot proiectul de hotărâre cu amendamentul comisiei economice. Se votează cu 14 voturi ,,pentru” și 3 ,,abțineri (dl. Macovei, dna. Cocuța – Piticari și dl. Sologiuc).

Hotărârea a fost adoptată.

**Se trece la punctul 12 de pe ordinea de zi (Proiect de hotărâre numărul 174/10.12.2021 cu privire la aprobarea delegării gestiunii Serviciului de transport public local de persoane prin curse regulate în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism – Compartiment transport auto și monitorizări parcări, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 13 de pe ordinea de zi (Proiect de hotărâre numărul 175/10.12.2021 cu privire la subvenționarea transportului urban de călători și acordarea de facilități pentru transportul public pentru unele categorii ale populației, în municipiul Câmpulung Moldovenesc, în perioada 1 ianuarie 2022 – 31 decembrie 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism – Compartiment transport auto și monitorizări parcări, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

D-na secretar general – se va lua o scurtă pauză pentru discutarea și întocmirea avizelor comisiilor pentru cele trei proiecte introduse suplimentar pe ordinea de zi.

Dl. consilier local Robciuc Silviu – Florin părăsește sala de ședință și nu revine la reluarea discuțiilor.

Se trece la discutarea proiectelor de hotărâre introduse suplimentar pe ordinea de zi:

 1.Proiect de hotărâre nr. 176/17.12.2021 privind aprobarea proiectului ,,Creșterea capacității spitalului municipal Câmpulung Moldovenesc de gestionare a crizei sanitare*”,* a documentațiilor și a indicatorilor tehnico-economici pentru obiectivele acestuia, în vederea finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19; Obiectivul Specific 9.1 Creșterea capacității de gestionare a crizei sanitare COVID-19, Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier Boicu Alin – apreciez munca salariaților din aparatul de specialitate, este al doilea proiect care s-a făcut doar prin munca salariaților primăriei, fără implicarea salariaților de la spitalul municipal.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

2.Proiect de hotărâre nr. 177/17.12.2021 privind aprobarea tarifelor tichetelor și a programului de funcționare pentru efectuarea serviciului de administrare la domeniul schiabil Rarău – Câmpulung Moldovenesc.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dna. secretar general – la acest proiect de hotărâre avem un amendament din partea dl. primar în calitate de inițiator. Dă citire amendamentului.

Se supune la vot amendamentul dl. primar. Se votează cu 16 voturi ,,pentru”.

Se supune la vot proiectul de hotărâre cu amendamentului dl. primar. Se votează cu 16 voturi ,,pentru”.

Hotărârea a fost adoptată.

 3.Proiect de hotărâre nr. 178/17.12.2021 privind aprobarea majorării bugetului local, a virărilor de credite bugetare și a influențelor la lista de investiții a bugetului local pe anul 2021.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției economice.

 Comisia nr. 1 avizează favorabil proiectul de hotărâre.

 Nu sunt discuții.

 Se supune la vot proiectul de hotărâre. Se votează cu 16 voturi ,,pentru”.

 Hotărârea a fost adoptată.

**Se trece la punctul 14 de pe ordinea de zi (Adresa Instituției Prefectului - Județul Suceava nr. 20530/10, înregistrată la nr. 35871/03.12.2021).**

Discuții:

Dna. secretar general – este o informare, noi respectăm procedurile.

**Se trece la punctul 15 de pe ordinea de zi (Adresa Spitalului Municipal Câmpulung Moldovenesc nr. 17798/06.12.2021, înregistrată la nr. 15 CL din 06.12.2021).**

Discuții:

Dl. consilier local Boicu Alin – dacă este cineva care să primească stimulente, aceia sunt funcționarii din primărie. Nu spun că cei din personalul tesa nu sunt buni, trebuie să dăm doar pentru perfomanță nu pentru că este o prevedere legislativă.

Dl. consilier local Varvaroi – să tratăm cu celeritate pentru că fiecare caz este diferit. Managerul are unele restricții și merită aceste stimulente. Este firesc să stimulăm, dar după unele criterii corecte. Trebuie luat în discuție bugetul, să vedem dacă sunt oameni care fac ore suplimentare să vedem și contractul cu Casa de Sănătate. Mi se pare curios că nu se mai discută nimic de acreditare, acei șefi de serviciu ar trebui întâi să rezolve această problemă și pe urmă să discutăm de aceste bonificații. Să vedem întâi care sunt sumele și dacă avem bani.

Dl. consilier local Moroșan – am solicitat și data trecută multe informații și date, ne întrebăm dacă la alte spitale se dau și care sunt cuantumurile.

Dl. consilier local Giosan – cel mai potrivit ar fi un audit extern să vedem cine merită aceste stimulente, pentru că mulți susțin că muncesc extraordinar de multe ore suplimentare.

Dl. primar – un audit extern durează, noi totuși trebuie să dăm un răspuns. Să vină cu un document justificativ pentru fiecare persoană de la tesa, sau să ne creionăm noi întâi bugetul. Anul viitor se vor duce mulți bani pe documentele proiectelor pe fonduri europene și cofinanțări. Trebuie să luăm o decizie.

Dl. consilier local Giosan – suntem conștienți că salariile sunt decente, nu stă nimeni în stimulente.

Dl. consilier local Varvaroi – întâi să vedem situația cu acreditarea, care este contractul cu Casa de Sănătate, să vedem întâi și bugetul și după vom vedea. O situație clară pentru cei care solicită stimulente și care sunt criteriile de acordare.

Dl. primar – trebuie luat în calcul că trebuie să anvelopăm corpul clădirii noi la spital, să rezolvăm cu mutarea celor două centrale de la ANL și să le punem în funcțiune. Sunt costuri destul de ridicate, ar trebui să retrimită o situație pe fiecare salariat în parte.

Dl. consilier local Boicu Bogdan – o situație clară privind contractul cu Casa. Noi nu avem nimic cu nimeni, dar trebuie criterii bine stabilite, nu e corect să se dea la toți.

Dl. consilier local Boicu Alin – trebui să creionăm întâi bugetul municipiului și să vedem dacă din banii lor acoperă investițiile.

Dl. consilier local Moroșan – măcar o parte de investiții să acopere și ei, haideți să vedem care este situația financiară și bugetul și pe urmă discutăm. Într-adevăr managerul merită aceste stimulente. Trebuie criterii clare.

Dna. consilier local Alvirecu – trebuie criterii doar pentru performanță.

Dl. primar – noi am gestionat proiectul cu dotarea spitalului, în celelalte orașe spitalele au gestionat. De ce alte spitalele au putut și la noi nu s-a putut? Să trimitem o adresă și să atingem toate punctele pe care le-au ridicat consilierii.

Dna. secretar general – se va trimite o adresă prin care vom solicita stadiu acreditări, contractul cu Casa, situația economică, planul și finanțarea investițiilor și o situație justificativă pentru fiecare persoană.

Dna. consilier local Alvirescu – să ne prezinte cât vor investi ei și cât primăria.

Compartimentul de specialitate va comunica răspuns.

**Se trece la punctul 16 de pe ordinea de zi (Adresa domnului consilier local Sologiuc Teodor – Gheorghe, înregistrată la nr. 16 CL din 09.12.2021).**

Discuții:

Dl. consilier local Sologiuc – am fost pe 1 decembrie sus pe Runc și am făcut o sesizare la Garda Forestieră pentru tăieri ilegale. Din păcate Garda a ajuns acolo abia după 6 zile. În acele 6 zile, băieții au marcat și au acoperit urmele la exploatarea materialului lemnos, adică acele mărci falsificate după ce era tăiat și tras copacul la vale, au dat cu rășină ca să pară vechi. Cei de la Garda Forestieră și de la poliție mi-au dat de înțeles că este clar o exploatare care nu este făcută cum trebuie. Eu am dedus din discuțiile purtate cu pădurarul și inginerul că ei sunt înțeleși cu cei care exploatează. Mă așteptam din partea primăriei să meară acolo și să facă ei efectiv o evaluare a tuturor copacilor de acolo. Eu m-am dus acolo pentru că am fost anunțat de oameni că se taie doar lemn bun și nu se duce la oamenii din oraș ci la anumite firme. Am fost informat de către oameni că s-au rugat de acel pădurar să le dea lemn, dar nu a vrut.

Dl. primar – apreciez și voi aprecia activitatea activiștilor de mediu, pentru că ei își sacrifică timpul liber și este benefic că aceste acțiuni sunt mediatizate și scot în evidență anumite chestiuni care nu sunt tocmai legale. Referitor la cele spuse de dvs., vă anunț că primaria a doua zi a trimis adresă Direcției Silvice Suceava prin care am cerut în regim de urgență să ne prezinte rezultatul anchetei de la Runc. Aici discutăm prin documente scrise, nu prin vorbe, sau să vedem noi dacă ștampila de Ciocan e bine pusă sau nu. Noi avem un contract de administare cu Ocolul Silvic Pojorâta. Sunteți la al doilea mandat, exploatările aduc sume importante de bani la bugetul local, nu puteți spune că nu se aduc bani și nu s-a făcut nimic în oraș. Aveți acces la toate toate informațiile, puteți merge la Direcția economică și să vedeți exact ce sume se încasează. Bineînțeles că plătim o sumă și Ocolului Silvic, nu putem ieși în presă să spunem că primăria nu câștigă nimic și ăia fură tot. Când se va încheia această anchetă vom avea un document clar și final vom purta o discuție cu cei de la Direcția Silvică și de la Ocol în cadrul Consiliului Local.

Dl. consilier local Sologiuc – Ocolul Silvic a spus în informare că a recuperat prejudiciul și așteaptă o concluzie finală, clar că fapta există.

Dna. consilier local Alvirecu – da, o cioată. Restul a rămăs să fie evaluate.

Dl. primar – lăsăm instituțiile statului să își facă treaba, așteptăm finalizarea acestei anchete.

Dl. consilier local Varvaroi – mie mi se pare că timp de 6 ani, dl. consilier Sologiuc nu a învățat nimic. Eu personal m-am simțit jignit de afirmațiile dl. consilier pe acel post de televiziune. Eu aș propune să trimiteți pe cineva de la urbanism împreună cu dl. consilier Sologiuc și să-i arate toate investițiile care au fost făcute de primărie și din bugetul local. În momentul când va descoperi investiiile poate va avea onoarea și va veni în fața noastră să-și ceară scuze pentru acele afirmații. Documetul d-lui consilier Sologiuc nu are o formă legală, este mai mult o poveste, nu este proiect de hotărâre.

Dna. consilier local Flutur – merită de avut în vedere ca aceea zonă să fie declarată zonă protejată. Intervenția dl. Sologiuc mi se pare bună, nu văd de ce nu ar putea iniția un proiect de hotărâre cei din primărie.

Dl. consilier local Varvaroi – noi ne luptăm de ceva timp cu tronsonul II la pârtie și acum vrem zonă protejată. În locul dvs. dl. consilier, aș fi făcut o comisie cu cei din primărie și câțiva consilieri și aș fi mers la fața locului să vedem dacă se respectă amenajamentul.

Dl. primar – e bine că ne dăm cu părerea. Haideți să vedem care va fi punctul de vedere al specialiștilor și pe urmă vom discuta și vom lua o decizie.

Dl. consilier local Macovei – noi mergem la Minister pentru tronsonul II și acum vrem arie protejată. Cine a făcut acele prejudicii să plătească.

Dl. primar – noi avem un amenajament silvic aprobat prin Consiliul Local, vă rog să-l studiați.

Dl. consilier local Boicu Alin – nu vrem să se înțeleagă că noi suntem de acord cu tăierile ilegale de pădure. Discuția este despre altceva.

**Se trece la punctul 17 de pe ordinea de zi (Adresa S.C. FLORCONSTRUCT nr. 2867/13.12.2021, înregistrată la nr. 17 CL din 14.12.2021).**

Discuții:

Dl. primar – prezintă pe scurt o informare referitoare la aspectele care au fost consemnate în adresa S.C FLORCONSTRUCT. Pentru a lua dvs. o decizie, a trebuit să vă fac o informare corectă. Rog pe dl. jurist să ne prezinte și el anumite aspecte.

Dl. jurist Petroaie – bunurile care fac obiectul schimbului trebuie să aibă valori relativ egale. Se vrea să se schimbe o suprafață de 6120 mp care este acoperită de deșeuri cu o suprafață de 7468 mp. curți/construcții situate în str. Uzinei nr. 6 din Câmpulung Moldovenesc care are o valoare estimată la suma de 164.000 de euro conform raportului de evaluare întocmit cu ocazia închirierii acestei suprafețe către Floconstruct în ianuarie 2019. Florconstruct ne-a acționat în instanță cu privire la suprafața de teren de 6120 mp și solicită plata de despăgubiri, sau obligarea la efectuarea schimbului de terenuri. Cererile acestea sunt inadmisibile după părerea mea, dar procesul va dura. Afirmațiile din cererea formulată că s-a extins platforma de deșeuri pe o suprafață de 6120 mp nu are nicio legătură cu realitatea. Florconstructul a solicitat în anul 2013 o autorizație să depoziteze deșeuri pe o suprafață de 6120 mp care a avut valabilitatea de 1 an, respectiv 14 mai 2013 – 14 mai 2014, de la cele 21 de localități din județ în care erau operatori de salubritate. Deșeurile trebuiau să fie transportate la depozitul de la Ilișești, însă nu au mai fost duse. Municipiul Câmpulung a predat în anul 2013 depozitul Hurghiș constructorului care s-a ocupat de lucrările de închidere.

Dl. consilier local Moroșan – eu am înțeles că este vorba de 2 parcele de teren, o parcelă a primăriei unde era vechiul depozit și o parcelă a S.C. Florconstruct, care sunt învecinate. Acel teren noi nu l-am preluat nici până acum, discutăm de niște nereguli pe terenul respectiv.

Dl. consilier local Boicu Alin – când s-au executat lucrările pentru închiderea depozitului de deșeuri, presupun că acele lucrări s-au făcut în baza unui proiect care sigur are și niște planuri de amplasament. Dacă nu au fost respectate, nu cred că ne poate fi imputat nouă, la acel proiect a fost șef de proiect, diriginte, dacă cineva nu a observat cum s-au făcut acele lucrări nu este vina noastră.

Dl. consilier local Varvaroi – nu este vina noastră, ei aveau aprobare doar pentru 1 an.

Dl. președinte de ședință – aparatul de specialitate va da un răspuns, momentan suntem în proces.

Dl. Popovici Valeriu (Florconstruct) – prezintă o informare legată de depozitul de la Hurghiș și cele două terenuri.

Dna. Hlade Mariana (Florconstruct) – prezintă anumite documente/planuri ale terenului. Trebuie să vă aplecați cu multă atenție la ce suprafețe de teren facem noi referire și la ce suprafețe de teren au fost predate către operatorul de salubrizare care era atunci și către cel care a închis depozitul.

Dl. președinte de ședință – înțeleg că noi trebuie să vedem dacă suntem de acord cu schimbul, din câte îmi dau eu seama din cerere.

Dl. consilier local Munteanu – ce valoare are terenul dvs? Nu l-ați scos la vânzare să vedem valoarea lui?

Dl. avocat (Florconstruct) – pentru a încheia un contract de vânzare – cumpărare, vânzătorul are obligația să predea proprietatea și posesia. În momentul de față noi avem proprietate asupra terenului, dar nu avem posesia, deoarece este în procesul de închidere a gropii de gunoi. Chiar dacă am încerca să-l vindem nu cred că vreun cumpărător va dori să achiziționeze un teren în condițiile în care nu poate intra în posesie. Cum am putea noi solicita o vânzare a unui teren care a fost ocupat de deșeuri, el trebuie adus la forma inițială și după putem vorbi de o vânzare și de o expertiză. Solicitarea noastră a fost de întocmire a unui proiect și de primirea tuturor avizelor de la toate instituțiile abilitate și după supunerea la vot a unui schimb, deoarece se poate. După cum ați observat și după notele Gărzii de Mediu, vi s-a pus în vedere să întreprindeți toate demersurile pentru a putea intra în proprietatea tuturor terenurilor pentru a putea solicita închiderea exclusivă a gropii de gunoi.

Dl. consilier Munteanu – de ce trebuie făcut în urma unui schimb?

Dl. avocat (Florconstruct) – asta este soluția pe care am propuso noi, dacă aveți alta puteți veni cu altă soluție.

Dl. președinte de ședință – la un moment dat a fost făcută o cerere de donație, mai este valabilă?

Dl. avocat (Florconstruct) – aceste discuții le puteți avea cu proprietarul terenului, nu personal cu mine. Dl. Florea v-a făcut o solicitare.

Dl. președinte de ședință – o să primiți răspuns la solicitare.

Compartimentul de specialitate va comunica răspuns.

**Se trece la punctul 18 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna noiembrie 2021, înregistrată la nr. 35615 din 02.12.2021).**

Nu sunt discuții.

Situația a fost însușită.

**Se trece la punctul 10 de pe ordinea de zi (Diverse).**

Dna. secretar general – adresa Direcției Silvice Suceava a fost discutată împreună cu adresa dl. consilier local Sologiuc.

Alte discuții:

Dl. consilier local Varvaroi – aș vrea să amintesc o acțiune din zilele trecute în care s-au făcut fotografii la Muzeul ,,Arta Lemnului”. A fost o inițiativă absolut remarcabilă, sunt oameni și din primărie și din conducerea Muzeului care s-au implicat. Pentru a-și arăta beneficiile, aceste fotografii fabuloase să fie strânse și puse într-un album pentru a le putea oferi vizitatorilor care ne trec pragul pentru a vedea tradițiile noastre. Un album ar fi indicat să fie și la CNIPT.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1410.

|  |  |  |
| --- | --- | --- |
| **PREŞEDINTE DE ŞEDINŢĂ,****Lițu Nicolae** |  | **SECRETAR GENERAL,****Erhan Rodica****Întocmit,**Ropcean Luminița Georgeta |